Приложение № 3 към Заповед № РД-09-773/02.09.2021г.

**Указания за прилагане на противоепидемични мерки**

**във фитнес центрове и зали за фитнес**

**1. Собствениците на фитнес центрове и зали за фитнес създават следната организация за спазване на противоепидемичните мерки:**

а) поставят на видни места  във всички помещения във фитнес центъра/залата за фитнес, на сайта или фейсбук страницата му настоящите указания;

б) допускат посещенията на фитнес центровете и залите за групови занимания към тях при използване на не повече от 50% от капацитета им и спазване на разстояние най-малко 1,5 метра между посетителите.

в). създават организация при влизане в клуба посетителите да почистват ръцете си с дезинфектант за ръце, гел или сапун, като същите да бъдат осигурени на входните врати;

г). в съблекалните да създадат  организация да не се позволява използване на шкафчета, намиращи се непосредствено едно до друго и да се ограничи броят на посетителите, които могат да се намират едновременно в съблекалнята и да не се допуска струпване на хора;

д). тренировките с персонален фитнес треньор  се провеждат при спазване на всички мерки за сигурност и безопасност, без осъществяване на директен  физически контакт;

е) посетителите използват само лични хавлиени кърпи;

ж) осигуряват се  дезинфектант за ръце и препарати за дезинфекция на уредите;

з) максималната хигиена се осигурява чрез строги процедури за  редовно почистване  и дезинфекция, минимум 4 пъти дневно,  в т.ч. на всички контактни повърхности, които могат да се докоснат от служители и посетители;

и) служителите на рецепцията се защитават  с маска за лице, шлем или преграда, както и с ръкавици;

й) провежда се инструктаж на служителите за следене проявата на симптоми от посетителите и как да се справят с тях;

к) по желание от страна на клуба се назначава старши служител, който да отговаря за изпълнението и спазването на указанията;

л) служители,които могат да доставят услугите си от вкъщи,продължат да го правят;

м) за служителите, посетителите и доставчиците се изготвя отделен план относно мерките;

н) поставят се на видно място информационни табели, които информират посетителите за задължението да се спазва физическа дистанция и хигиена на ръцете при посещение на спортния обект

о)препоръчва се естествена вентилация на съоръжението.

п) да се извършва регулярно, най-малко 4 пъти месечно, почистване на филтрите на вентилационните и климатичните инсталации;

р) осигуряват на служителите си/персонала работен пакет, включващ ръководство за Ковид 19 с указания; дезинфекционен препарат за ръце; ръкавици за еднократна употреба от латекс; маска или шлем за лице, както и предоставят информация за контакт на лице, на което да се обади в случай на спешни случаи.

1. **Персоналът на фитнес центрове и зали за фитнес спазват следните противоепидемични мерки:**

а) извършват работните си задачи от вкъщи, когато е възможно;

б) поддържат винаги безопасно разстояние (от 1,5 м) между колеги и посетители;

в) кихане или кашляне се прави в лакътя, а не в  дланта. Ако е в салфетка, тя веднага се изхвърля на обезопасено място. Околното пространство веднага се почиства;

г) мият ръцете си възможно най-често със сапун и вода. Ръцете винаги се мият след кашлица, кихане или издухване на носа, преди ядене и след посещение на тоалетната;

д) офис материали, мишки, клавиатури, които се ползват от персонала, се дезинфекцират периодично и задължително при смяна на служителите;

е) служителите, които се чувстват болни и имат оплаквания като настинка, хрема, кихане, болки в гърлото, лека кашлица или повишаване на телесната температура, остават у дома;

ж) служителите следва да се свързват с личните си лекари, когато симптомите се влошат (затруднено дишане, висока температура);

з) служителите трябва да  си останат у дома, в случай, че в дома им има болен.

1. **Посетители на фитнес центрове и залите за фитнес спазват следните противоепидемични мерки:**

а) посетителите трябва да са запознати с хигиенните мерки и условията за тренировки в спортния обект;

б) посетители със симптоми като настинка, хрема, кихане, болки в гърлото, лека кашлица и повишена телесна температура не се допускат във фитнес центъра/залата по фитнес;

в) тренировките с персонален фитнес инструктор се провеждат при спазване на всички противоепидемични мерки;

г) не се допуска осъществяване на физически  контакт със служители и други лица;

д) посетителите следват указанията на служителите;

е) посетителите извършват дезинфекция на ръцете си при пристигане във фитнес центъра/залата по фитнес;

ж) посетителитезадължително носят собствена кърпа, която използват във фитнес центъра/залата по фитнес;

з) посетителите сами почистват използваните от тях уреди и аксесоари с наличните дезинфектанти,  като почистват техните контактни повърхности;

к) посетителите изхвърлятсобствения си боклук или отпадъци в поставените подходящи кошчета за целта;

и) посетителите използват наличните дезинфектанти след употреба на уреди и аксесоари;

й) при възможност посетителите плащат безкасово;

к) посетителите задължително  тренират с чисти спортни обувки, предназначени само за залата.

1. **Доставчици на стоки спазват следните противоепидемични мерки:**

а) в случай на извършване на доставки на стока, доставчиците спазват разстоянието  от 2 м.;

б) доставчиците информират предварително служителите на фитнес центъра/залата по фитнес 15 минути преди  да пристигнат;

в) доставчиците трябва да носят ръкавици и предпазни маски;

г) при възможност, доставката  следва да се прави само до входа на съоръжението или извън установеното работно време.